Source: http://ec.europa.eu/civiljustice/bankruptcy/bankruptcy_fin_mt.htm
Timestamp: 2017-03-24 21:34:42+00:00
Document Index: 1806497

Matched Legal Cases: ['qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'Qorti\n', 'qorti ', 'qorti ', 'qorti ', 'qorti ', 'Qorti ', 'qorti ', 'qorti ', 'qorti ', 'qorti ', 'qorti ', 'qorti\n', 'Qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti\n', 'qorti\n']

Kummissjoni Ewropea - Network gudizzjarju ewropew - Falliment - Finlandja
L-aħħar aġġornament: 13-11-2006
Falliment - FinlandjaDin il-paġna issa skadiet. L-aġġornament qed jitħejja bħalissa u jkun disponibbli fil-Portal Ewropew tal-Ġustizzja elettronika.
Ghal l-ahtar aggiornaurent fuq it-test, Mekk jghogobk ara LISTA TAL- KONTENUT
Liema huma t-tipi u l-għanijiet differenti tal-kawżi ta’ insolvenza? 2.
X’inhuma l-kondizzjonijiet biex tiftaħ kull wieħed mit-tipi tal-kawżi ta’ insolvenza? 2.1.
Falliment 2.2.
Riorganizzazzjoni ta’ intrapriża 2.3.
Aġġustament tad-djun ta’ individwu privat 3.
X’inhu l-irwol tal-parteċipanti varji f’ kull wieħed mit-tipi tal-kawżi? 3.1.
Falliment 3.2.
Riorganizzazzjoni ta’ intrapriża 3.3.
Aġġustament tad-djun ta’ individwu privat 4.
X’inhuma l-effetti tal-ftuħ tal-kawżi? 4.1.
Falliment 4.2.
Riorganizzazzjoni ta’ intrapriża 4.3.
Aġġustament tad-djun ta’ individwu privat 5.
X’inhuma r-regoli speċifiċi marbuta ma’ ċerti kategoriji ta’ kawżi? 5.1.
Falliment 5.2.
Riorganizzazzjoni ta’ intrapriża 5.3.
Aġġustament tad-djun ta’ individwu privat 6.
X’inhuma r-regoli marbuta ma’ l-atti detrimentali? 7.
X’inhuma l-kondizzjonijiet għall-preżentazzjoni u l-ammissjoni tal-kawżi? 7.1.
Falliment 7.2.
Riorganizzazzjoni ta’ intrapriża 7.3.
Aġġustament tad-djun ta’ individwu privat 8.
X’inhuma r-regoli marbuta mall-proċeduri tar-riorganizzazzjoni? 9.
X’inhuma r-regoli marbuta mal-kawżi ta’ xoljiment (likwidazzjoni tal-beni u l-qsim tar-rikavat)? 10.
X’inhuma l-kondizzjonijiet għall-għeluq tal-kawża? 10.1.
Falliment 10.2.
Riorganizzazzjoni ta’ intrapriża 10.3.
Aġġustament tad-djun ta’ individwu privat 1. Liema huma t-tipi u l-għanijiet differenti tal-kawżi ta’ insolvenza?
Insolvenza tfisser li debitur ikun inkapaċi, mhux
temporanjament, li jħallas id-djun tiegħu meta jagħlqu. F’dawn il-każijiet, kawża
ta’ falliment tfisser kawża għall-infurzar li tapplika simultanjament mad-djun
kollha tad-debitur. Fil-Finlandja, hemm tliet
tipi differenti ta’ kawżi ta’
falliment: falliment, riorganizzazzjoni ta’ intrapriża u aġġustament tad-djun
ta’ individwu privat. Ir-repliki dwar il-falliment huma msejsa fuq id-dispożizzjonijiet
ta’ l-Att dwar il-Falliment (120/2004) li daħal fis-seħħ fl-1 ta’ Settembru 2004.
L-Att dwar ir-Riorganizzazzjoni ta’ l-Impriżi (47/1993) u l-Att dwar
l-Aġġustament tad-Djun ta’ Individwu Privat (57/1993) daħlu fis-seħħ fit-8 ta’
Frar 1993. Il-falliment huwa proċedura
ta’ likwidazzjoni mmirata lejn il-likwidazzjoni tal-benii tad-djun u t-tqassim
tar-rikavat lill-kredituri. Ir-riorganizzazzjoni ta’ l-impriżi u l-aġġustament
tad-djun ta’ indvidwi privati huma proċeduri ta’ riabilitazzjoni għar-ristawrazzjoni
tas-solidità finanzjarja u sabiex id-debituri jkunu jistgħu jegħlbu d-diffikultajiet
finanzjarji tagħhom. Id-debitur jista’ wkoll
jilħaq ftehim mal-kredituri tiegħu dwar il-ħlas tad-djun u arranġamenti oħra barra
kawżi ta’ falliment uffiċjali. M’hemm l-ebda dispożizzjonijiet legali li
jirregolaw arranġamenti li jkollhom bażi volontarja. 2. X’inhuma l-kondizzjonijiet biex tiftaħ kull wieħed mit-tipi tal-kawżi ta’ insolvenza?
Il-ħtieġa ġenerali għall-ftuħ
tat-tliet tipi tal-kawżi ta’ falliment hja li d-debitur ikun insolventi. Fuq
2.1. Falliment
Il-falliment japplika b’mod
ġenerali u hekk, kemm persuni naturali kif ukoll legali jistgħu jkunu
ddikjarati falluti. Jew id-debitur jew il-kreditur jistgħu japplikaw għal dikjarazzjoni
ta’ falliment. Il-ħtieġa ġenerali għal dikjarazzjoni
ta’ falliment hija l-insolvenza tad-debitur. Il-liġijiet tal-falliment jistipulaw
bosta settijiet possibbli ta’ ċirkustanzi sabiex jagħmluha eħfef li jkun stabbilit jekk xi ħadd huwiex insolventi; debitur jitqies
insolventi jekk iċ-ċirkustanzi tiegħu ikunu fosta dawk mogħtija, sakemm ma
jkun hemm l-ebda indikazzjoni kuntrarja. Ċirkustanzi possibbli ta’ insolvenza:
fejn id-debitur jiddikjara
li huwa insolventi u ma jkun hemm l-ebda raġunijiet speċjali biex
l-istqarrija tiegħu tinċaħad; fejn id-debitur naqas li
jagħmel il-ħlasijiet tiegħu; fejn, fi proċeduri
għall-irkupru, matul il-perjodu ta’ sitt xhur qabel il-preżentazzjoni ta’ rikors
għall-falliment, ikun ħareġ fid-deher li mhux se jkun possibbli li jinġabru biżżejjed fondi mingħand
id-debitur sabiex id-dejn jitħallas kollu; jew
fejn id-debitur li huwa, jew
li kien, meħtieġ bil-liġi matul is-sena eżatt qabel il-preżentazzjoni
tar-rikors għall-falliment, li jżomm il-kontijiet għan-negozju tiegħu ma jħallasx
ammont pendenti stabbilit li jrid jitħallas fi żmien ġimgħa minn meta jirċievi
talba tal-kreditur għall-ħlas. Il-kreditur għandu jagħmel ir-rikors tiegħu għall-falliment
fi żmien tliet xhur minn meta jiskadi l-perjodu stipulat għall-ħlas tad-dejn fit-talba
tiegħu għall-ħlas. Fuq
Fejn il-kreditur jagħmel ir-rikors
għad-dikjarazzjoni ta’ falliment, l-ammont mitlub mill-kreditur irid ikun
imsejjes fuq deċiżjoni jew bażi oħra infurzabbli jew irid ikun evidenti b’mod
ieħor. L-ammont mitlub m’għandux għalfejn ikun wasal biex jitħallas. Hemm restrizzjonijiet
fuq ir-rikorsi għall-falliment imsejsa fuq talbiet żgħar. Il-qorti tiżgura li avviż dwar
il-ftuħ tal-proċeduri ta’ falliment ikun ippubblikat fil-pront fil-Ġurnal
Uffiċjali. L-avviż jista’ jkun ippubblikat ukoll fi kwalunkwa gazzetta ta’
kuljum. Huwa d-dmir ta’ min jirċievi l-avviż li jgħarraf lill-kredituri dwar
il-ftuħ tal-proċeduri ta’ falliment. Reġistrazzjoni dwar il-ftuħ
tal-proċeduri ta’ falliment issir ukoll, fost l-oħrajn, fir-Reġistru
tal-Kawżi tal-Falliment u tar-Riorganizzazzjoni, ir-Reġistru tal-Kummerċ, ir-Reġistru
tas-Sjieda ta’ l-Art u l-Ipoteki fuq Beni Immobbli, ir-Reġistru tat-Tbaħħir, ir-Reġistru
tal-Manutenzjoni tat-Tbaħħir, ir-Reġistru ta’ l-Inġenji ta’ l-Ajru, ir-Reġistru
ta’ l-Ipoteki tan-Negozju, ir-Reġistru tal-Vetturi u r-Reġistru tal-Garanziji.
2.2. Riorganizzazzjoni ta’ intrapriża
Intrapriża li tkun fi
kwalunkwa xorta ta’ negozju tista’ tkun is-suġġett ta’ kawżi ta’ riorganizzazzjoni,
bħalma jista’ kummerċant privat. Ċerti intrapriżi, madankollu, bħalma huma l-istituzzjonijiet
tal-kreditu u ta’ l-assigurazzjoni suġġetti għal regolazzjoni u kontroll speċjali,
huma barra mill-ambitu tal-proċeduri ta’ riorganizzazzjoni ta’ l-intrapriżi. Jew
id-debitur jew il-kreditur jistgħu jagħmlu rikors għal proċeduri ta’ riorganizzazzjoni. Bosta applikazzjonijiet
isiru mid-debituri. Fuq
Il-proċeduri
għar-riorganizzazzjoni ta’ intrapriża jistgħu jinfetħu fejn id-debitur ikun inkapaċi
li jonora ħlas u ma jkun hemm l-ebda xkiel fil-liġi għall-ftuħ tal-kawża. Xkiel
jista’ jkun jikkonsisti f’insolvenza li ma tistax tkun riżolta bi program ta’
riorganizzazzjoni jew sitwazzjoni fejn il-beni tad-debitur ma jkunux
biżżejjed biex ikopru l-ispejjeż li jkun hemm bħala riżultat tal-kawża. Il-proċeduri
ta’ riorganizzazzjoni jistgħu jinfetħu wkoll fejn id-debitur ikun f’periklu
ta’ insolvenza. F’dawn il-każijiet, il-kreditur jista’ jiftaħ il-kawża f’ċirkustanzi
speċjali biss. Barra minn hekk, il-kawża ta’ riorganizzazzjoni tista tinfetaħ
fejn id-debitur u żewġ kredituri jagħmlu rikors konġunt għal dak il-għan. F’dawn
il-każijiet, it-talbiet konġunti tal-kredituri iridu jkunu jirrappreżentaw għall-inqas
wieħed minn ħamsa tad-djun magħrufa tad-debitur. Il-qorti tippubblika avviż ta’
deċiżjoni li jinfetħu proċeduri ta’ riorganizzazzjoni, fil-Ġurnal Uffiċjali. Huwa
d-dmir tal-likwidatur li jagħti avviż tal-ftuħ tal-kawża lill-kredituri. Reġistrazzjoni
dwar il-ftuħ tal-proċeduri ta’ falliment issir ukoll fi, fost affarijiet oħra,
ir-Reġistru tal-Kawżi tal-Falliment u tar-Riorganizzazzjoni, ir-Reġistru
tal-Kummerċ, ir-Reġistru tas-Sjieda ta’ l-Art u l-Ipoteki fuq Beni Immobbli
and r-Reġistru tal-Garanziji. 2.3. Aġġustament tad-djun ta’ individwu privat
Persuna naturali biss
tista’ tagħmel rikors biex ikunu aġġustati d-djun. Il-kawża ta’ aġġustament
tad-dejn tista’ taġġusta wkoll djun marbuta ma’ negozju li m’għadux
fil-kummerċ. Fuq
Il-ftuħ ta’ proċeduri ta’
aġġustament tad-dejn jeħtieġ li d-debitur ikun insolventi u inkapaċi
raġonevolment li jtejjeb is-solvenza tiegħu sabiex ikun kapaċi jħallas
id-djun tiegħu. Ta’ rilevanza wkoll huma ir-raġunijiet ta’ l-insolvenza (inklużi
l-mard, il-qgħad), l-ammont totali dovut u l-kapaċità tad-debitur li jħallas.
Persuna naturali li tkun qed tagħmel in-negozju tista’ tagħmel rikors għal riaġġustament
tad-djun, bla ħsara għal ċerti ħtiġiet. M’għandu jkun hemm l-ebda impediment fil-liġi
għall-proċeduri ta’ aġġustament tad-dejn (eż. dejn li jkun hemm minn attività
kriminali jew billi ttellgħu djun b’mod manifestament negliġenti). Avviż tal-ftuħ
tal-proċeduri ta’ aġġustament tad-dejn jingħata lid-debitur u lill-kredituri.
Avviż jingħata mill-qorti sakemm il-qorti ma tagħtix istruzzjoniiet
lil-likwidatur biex jagħmel dan. Il-qorti trid ukoll tagħti avviż tal-ftuħ
tal-proċeduri ta’ aġġustament tad-dejn lill-awtoritajiet tas-sekwestru, kemm
dawk tal-post fejn joqgħod id-debitur u kif ukoll ta’ l-awtorità lokali fejn
tinsab kwalunkwa proprjetà immobbli. 3. X’inhu l-irwol tal-parteċipanti varji f’ kull wieħed mit-tipi tal-kawżi?
3.1. Falliment
Dikjarazzjoni ta’ falliment
hija kwistjoni li qorti tiddetermina. Il-qorti kompetenti hija qorti ġenerali
ta’ prima istanza (käräjäoikeus (Qorti
Distrettwali)). Il-qorti tagħi deċiżjoni wkoll dwar it-terminazzjoni jew għeluq
kmieni ieħor tal-proċeduri ta’ falliment. Il-qorti taħtar ir-riċevitur, tikkonferma
l-iskema tat-tqassim u tirriżolvi t-tilwim dwar it-talbiet. Id-deċiżjonijiet
tal-qorti jistgħu, bi ftit eċċezzjonijiet, ikunu s-suġġett ta’ appell.
Il-kredituri jeżerċitaw awtorità
suprema fuq il-proprjetà tal-falliment. L-iktar organu statutorju importanti huwa
l-laqgħa tal-kredituri. Il-voti tal-kredituri magħmula skond l-ammont tat-talbiet
tagħhom. Appell mid-deċiżjonijiet tal-kredituri jista jkun ippreżentat
fil-qorti. Ir-riċevitur għandu rwol ċentrali
fl-amministrazzjoni tal-proprjetà tal-falliment. Fost affarijiet oħra, il-kompitu
tar-riċevitur hija li jirrappreżenta l-proprjetà u li jieħu ħsieb l-amministrazzjoni
tagħha ta’ rutina, ifassal l-inventarju tal-proprjetà u rapport tad-debitur, jirċievi
d-dokumenti li jippreżentw it-talbiet u jfassal proposta ta’ skema
tat-tqassim. Ir-riċevitur jieħu ħsieb ukoll il-kura u l-bejgħ tal-beni tal-proprjetà
u jqassamhom. Il-persuna maħtura bħala r-riċevitur għandha tosserva l-ħtiġiet
tal-kompetenza stipulata fil-liġi u tkun indipendenti kemm mid-debitur u kif
ukoll mill-kredituri. Id-debitur huwa meħtieġ jikoopera
fix-xoljiment tal-proprjetà. Id-debitur irid jagħti lir-riċevitur it-tagħrif
li jippermetti lir-riċevitur ifassal l-inventarju u jikkonfermah bħala korrett.
Id-debitur għandu d-dritt li jirċievi tagħrif fir-rigward tal-proprjetà u
jipparteċipa u jesprimi l-fehmiet tiegħu fil-laqgħat tal-kredituri fi
kwistjonijiet li dwarhom trid tittieħed deċiżjoni. 3.2. Riorganizzazzjoni ta’ intrapriża
Il-ftuħ tal-proċeduri għal
riorganizzazzjoni ta’ intrapriża huwa kwistjoni li l-qorti trid tiddetermina.
Qorti taħtar ukoll likwidatur u fejn jixraq kumitat tal-kredituri. Din
tikkonferma wkoll il-programm ta’ riorganizzazzjoni. Kwistjonijiet li
jikkonċernaw ir-riorganizzazzjoni ta’ intrapriża huma ttrattati minn ċerti
qrati ta’ prima istanza. Id-deċiżjonijiet tal-qorti jistgħu, bi ftit
eċċezzjonijiet, ikunu s-suġġett ta’ appell. Fuq
Il-likwidatur ifassal
rapport dwar il-beni u d-djun tad-debitur u proposta ta’ programm ta’
riorganizzazzjoni. Huwa jissorvelja wkoll l-operazzjoni kontinwa ta’
l-intrapriża tad-debitur. Il-persuna maħtura bħala l-likwidatur għandha
tosserva l-ħtiġiet tal-kompetenza stipulati fil-liġi u tkun indipendenti kemm
mid-debitur u kif ukoll mill-kredituri.
Il-kumitat tal-kredituri jirrappreżenta
lill-kredituri u jassisti lill-likwidatur fil-kapaċitajiet tiegħu ta’ entità
konsultattiva. Ma jinħatarx kumitat fejn, minħabba l-għadd baxx ta’ kredituri,
dan ma jkunx meħtieġ. Il-kredituri huma
intitulati jinstemgħu fi stadji varji tal-kawża. Il-proposta ta’ programm ta’
riorganizzazzjoni mfassla mil-likwidatur tkun mgħoddija lill-kredituri
għar-reazzjoni tagħhom. Fil-każ li mhux il-kredituri kollha jaqblu li
japprovaw il-programm, jittieħed vot fuq il-programm finali. Il-kredituri jinqasmu
fi gruppi għall-għanijet tal-votazzjoni u l-programm jista’ jkun approvat
bil-qbil tal-maġġoranzi tal-grupp. Id-debitur huwa meħtirġ jagħti
tagħrif lill-qorti u lil-likwidatur u li jgħn biex tkun implimentata l-kawża
ta’ riorganizzazzjoni. Id-debitur huwa intitulat jippreżenta s-suġġeriment tiegħu
stess għall-programm ta’ riorganizzazzjoni. 3.3. Aġġustament tad-djun ta’ individwu privat
Il-ftuħ tal-proċeduri biex
ikunu aġġustati d-djun ta’ individwu personali hija kwistjoni li l-qorti trid
tiddetermina. Fejn meħtieġ, il-qorti taħtar likwidatur. Il-qorti hija responsabbli
wkoll mill-ikkonfermar tal-programm ta’ ħlas. Id-deċiżjonijiet tal-qorti
tista’, bi ftit eċċezzjonijiet, tkun is-suġġett ta’ ħlas. Fuq
Il-kompitu tal-likwidatur huwa
li tfassal proposta’ ta’ programm ta’ ħlas u li twettaq kompiti oħra li
tassenjlu l-qorti. Ngħidu aħna, il-likwidatur jista’ jingħata l-kompitu li
jillikwida l-beni tad-debitur. Il-likwidatur għandu josserva l-ħtiġiet tal-kompetenza
stipulati fil-liġi u jkun indipendenti kemm mid-debitur u kif ukoll
mill-kredituri.
Jekk ma jinħatar l-ebda likwidatur,
id-debitur ifassal proposta ta’ programm ta’ ħlas huwa stess. Id-debitur huwa
meħtieġ jagħti tagħrif lill-qorti, lil-likwidatur u lill-kredituri, u li
jgħin biex ikun żgurat li l-kawża ta’ aġġustament tad-dejn timxi kif ikun
ipprovdut li għandha timxi. Id-debitur jirċievi assistenza mis-servizz ta’
parir ta’ l-awtorità lokali dwar il-finanzi u d-dejn.
Il-kredituri jingħataw opportunità
jikkumentaw dwar ir-rikors u l-proposta ta’ programm ta’ ħlas, tad-debitur. 4. X’inhuma l-effetti tal-ftuħ tal-kawżi?
4.1. Falliment
Il-proprjetà kollha tad-debitur fiż-żmien tal-ftuħ tal-proċeduri ta’ falliment u li d-debitur jirċievi qabel l-għeluq ta’ dawk il-proċeduri jappartjenu lill-proprjetà tal-falliment. Madankollu, fejn il-fallut huwa persuna naturali, il-proprjetà u d-dħul mhux maqlugħ riċevut minnu wara l-ftuħ tal-proċeduri ta’ falliment ma jagħmlux sehem mill-proprjetà tal-falliment. Fil-ftuħ tal-proċeduri ta’ falliment, id-debitur jitlef l-awtorità tiegħu fuq il-beni tiegħu li jagħmlu sehem mill-proprjetà tal-falliment. Dik l-awtorità tgħaddi lill-proprjetà (il-kredituri). Fuq
Matul il-proċeduri ta’ falliment, id-debitur jista’ f’ċerti ċirkustanzi, ikun suġġett għal restrizzjonijiet fuq il-libertà personali tiegħu (eż. ikun projbit milli to jħalli l-pajjiż). Il-kompetenza tad-debitur li jaġixxi hija wkoll ristretta f’ċerti aspetti. Id-debitur ma jistax, ngħidu aħna, matul proċeduri ta’ falliment, jistabbilixxi kumpanija jew ikun membru fil-bord ta’ kumpanija. Dawk ir-restrizzjonijiet għandhom sinifikanza prinċipalment meta d-debitur ikun persuna naturali.Falliment m’għandux l-effett li jeħles lid-debitur minn djunu. Id-debitur jibqa’ responsabbli għal dawk id-djun li ma jitħallsux matul il-proċeduri ta’ falliment. Ir-responsabbiltà għad-djun hija fil-prattika ta’ sinifikat biss meta d-debitur ikun persuna naturali, għaliex il-falliment ġeneralment iwassal għax-xoljiment ta’ persuna legali. Id-debitur, madankollu, għandu l-opportunità li jkun meħlus minn dawk id-djun li jaqbżu l-kapaċità tiegħu li jħallas skond il-proċeduri biex ikunu aġġustati d-djun ta’ individwu personali.Il-ftuħ tal-proċeduri ta’ falliment jipprekludi l-infurzar separat ta’ talbiet f’falliment bħalma huwa s-sekwestru, bi ftit eċċezzjonijiet bħalma huma talbiet fejn ikun hemm garanzija. Bis-saħħa tar-Regolament tal-Kunsill (KE) Nru 1346/2000, il-likwidatur jista’ jitlob li avviż tal-ftuħ tal-kawżi ta’ falliment ikun ipubblikat fi kwalunkwa Stat Membru ieħor (l-Artikolu 21) u jkun irreġistrat fir-reġistri miżmuma fl-Istati Membri l-oħra (l-Artikolu 22). Proċeduri ta’ falliment li fetħu fi Stati Membri oħra huma ppubblikati fil-Finlandja fil-Ġurnal Uffiċjali fuq it-talba tal-likwidatur. L-Oikeusrekisterikeskus (Iċ-Ċentru tar-Reġistru Legali - www.oikeus.fi/oikeusrekisterikeskus/ - - ) huwa responsabbli għall-pubblikazzjoni. Fuq
Fil-Finlandja, proċeduri ta’ falliment li fetħu fi Stati Membri oħra huma wkoll irreġistrati fuq t-talba tal-likwidatur fir-Reġistru tas-Sjieda ta’ l-Art u l-Ipoteki fuq Beni Immobbli, ir-Reġistru tal-Kummerċ, ir-Reġistru ta’ l-Ipoteki tan-Negozju, ir-Reġistru tat-Tbaħħir, ir-Reġistru tal-Manutenzjoni tat-Tbaħħir, ir-Reġistru ta’ l-Inġenji ta’ l-Ajru, ir-Reġistru tal-Vetturi u r-Reġistru tal-Garanziji. Ir-reġistrazzoni hija magħmula mir-reġistratur għar-reġistru kkonċernat. Rikors għal reġistrazzjoni fir-Reġistru tas-Sjieda ta’ l-Art u l-Ipoteki fuq Beni Immobbli isir fil-Qorti Distrettwali li għandha ġuriżdizzjoni fuq iż-żona fejn tinsab il-proprjetà immobbli (www.oikeus.fi/ ).Ir-reġistratur tar-Reġistru tal-Kummerċ u r-Reġistru ta’ l-Ipoteki tan-Negozju huwa l-Bord Nazzjonali tal-Patenti u r-Reġistrazzjoni (www.prh.fi/ - - ). Ir-reġistratur tar-Reġistri tat-Tbaħħir u l-Manutenzjoni tat-Tbaħħir huwa l-Amministrazzjoni Marittima Finlandiża (www.fma.fi/palvelut/alusrekisteri/ - - ). Fuq
Ir-reġistratur għar-Reġistru ta’ l-Inġenji ta’ l-Ajru huwa l-Amministrazzjoni ta’ l-Avjazzjoni Ċivili (www.ilmailulaitos.fi/ilma_alusrekisteri/ - - ). Ir-reġistratur tar-Reġistru tal-Vetturi huwa L-Amministrazzjoni Finlandiża tal-Vetturi (www.ake.fi/ - - ). Ir-reġistratur tar-Reġistru tal-Garanziji huwa d-Depożitarju Rinlandiż Ċentrali tal-Garanziji Oy.(www.apk.fi/ - ).Il-pubblikazzjoni u r-reġistrazzjoni m’humiex meħtieġa bil-liġi jekk il-post tan-negozju tad-debitur ikun fil-Finlandja.
4.2. Riorganizzazzjoni ta’ intrapriża
Debitur li fir-rigward tiegħu hemm proċeduri pendenti ta’ riorganizzazzjoni ma jistax ikun iddikjarat fallut. Il-qorti li quddiemha jkun hemm rikors pendenti tista’ timplimenta projbizzjoni temporanja fuq il-ħlas, il-ġbir u l-infurzar anki qabel ma tinfetaħ il-kawża. Projbizzjoni fuq il-ħlas, il-ġbir u l-infurzar tkun fis-seħħ matul il-proċeduri biex intrapriża tkun riorganizzata. Il-projbizzjoni tkopri d-djun kollha li jkunu saru qabel il-ftuħ tal-kawża, inklużi djun koperti b’garanzija. Matul il-proċeduri ta’ riorganizzazzjoni, id-debitur ma jitlifx l-awtorità tiegħu. L-attività ta’ l-intrapriża tissokta imma taħt is-superviżjoni tal-likwidatur. Id-debitur irid iġib l-approvazzjoni tal-likwidatur għal ċerti attivitajiet. Matul il-proċeduri ta’ riorganizzazzjoni, il-programm ta’ riorganizzazzjoni huwa kkonfermat mad-debitur; dan jista’ jipprevedi miżuri varji biex tkun irrestawrata s-solidità finanzjarja ta’ l-attivitajiet tad-debitur. Dan jista’ jinvolvi l-aġġustament tad-djun, li jista’ jkollu effett fuq it-termini tad-djun, inklużi d-djun koperti b’garanzija, li rriżultaw qabel il-ftuħ tal-kawża. Il-miżuri jistgħu jkopru wkoll it-trasferiment, l-operazzjoni, it-tmexxija, l-organizzazzjoni, il-ħaddiema jew il-kapital ta’ l-intrapriża. Fejn id-debitur jonora l-obbligi tiegħu tal-ħlas skond il-programm ta’ riorganizzazzjoni kkonfermat, dan ikun meħlus mill jħallas l-ammont ta’ dejn li jaqbeż l-ammont ikkonfermat fil-programm. Fir-rigward tal-pubblikazzjoni fil-Finlandja u r-reġistrazzjoni fir-reġistri miżmuma fil-Finlandja, tal-proċeduri ta’ riorganizzazzjoni miftuħa fi Stati Membri oħra ta’ l-Unjoni Ewropea, ara l-punti 2.2 u 4.1 Fuq
4.3. Aġġustament tad-djun ta’ individwu privat
Debitur li dwaru jkun hemm pendenti
rikors għal proċeduri ta’ aġġustament tad-dejn ma jistax ikun iddikjarat
fallut. Il-qorti tista’ timplimenta projbizzjoni temporanja fuq il-ħlas, il-ġbir
u l-infurzar anki qabel ma tinfetaħ il-kawża. Projbizzjoni fuq il-ħlas, il-ġbir
u l-infurzar tkun fis-seħħ matul il-proċeduri biex ikunu aġġustati d-djun ta’
individwu privat. Il-projbizzjoni tkopri d-djun kollha li jkunu saru qabel
il-ftuħ tal-kawża, inklużi djun koperti b’garanzija. Programm tal-ħlas imfassal
għall-ħila ġenwina tad-debitur li jħallas ikun ikkonfermat
lid-debitur bħala parti mill-proċeduri ta’ aġġustament. Il-programm ta’ ħlas
ikun ta’ tul ta’ żmien speċifikat, ġeneralment ħames snin. Il-programm ta’
ħlas ikopri d-djun kollha kollha li jkunu saru qabel il-ftuħ tal-kawża, inklużi
djun koperti b’garanzija. Fejn id-debitur jonora l-obbligi tal-ħlas ikkonfermati
fil-programm ta’ ħlas, huwa jinħeles mill-bqija ta’ djuni. Fi proċeduri ta’
aġġustament tad-dejn, il-beni mhux essenzjali tad-debitur ikunu likwidati. F’ċerti
ċirkustanzi, id-debitur jista’ jżomm post fejn jgħix li huwa jkun is-sid
tiegħu. 5. X’inhuma r-regoli speċifiċi marbuta ma’ ċerti kategoriji ta’ kawżi?
5.1. Falliment
Il-falliment mhux bilfors
jaffettwa d-dritt ta’ kreditur kopert b’garanzija, li jsarraf il-garanzija
tiegħu. Il-proprjetà fil-falliment, madankollu, tkun intitulata tipprojbixxi
l-bejgħ ta’ beni koperti b’garanzija (eż. proprjetà immobbli) għal żmien
preskritt, fejn meħtieġ biex jitħarsu l-interessi tal-proprjetà tal-falliment.
Madankollu, f’ċerti ċirkustanzi, il-proprjetà tal-falliment tkun intitulata tbiegħ
il-beni koperti b’garanzija bil-permess tal-qorti. L-kreditur kopert
b’garanzija irid ukoll jinnotifika lir-riċevitur dwar il-talba tiegħu koperta
b’garanzija. L-għan ta’ dan huwa biex ikun iffaċilitat ix-xoljiment
tal-proprjetà. Il-proprjetà immobbli ta’ l-intrapriża debitriċi tista’ tkun
is-suġġett ta’ ipoteka tan-negozju. Ipoteka tan-negozju toħloq drittijiet
speċjali ta’ preferenza fir-rigward ta’ riċevuta ta’ ħlas. Ħamsin fil mija tal-valur tal-beni ipotekati titħallas fir-rigward
tat-talba tal-kreditur. It-talbiet finali ma jingħatawx preferenza, irrispettivament
minn kwalunkwa ipoteka tan-negozju li ġiet irreġistrata bħala kopereta
b’garanzija fuq dawn il-beni. Fuq
Fejn debitur ikun kiseb beni
fuq il-preservazzjoni tat-termini tat-titlu, dawk it-termni ikunu jorbtu
wkoll, f’ċerti ċirkustanzi, fuq l-proprjetà tal-falliment. Il-proprjetà tkun
intitulata ssir parti minn ftehim minflok id-debitur u b’hekk iżżomm il-beni
taħt l-amministrazzjoni tagħha.
Il-kreditur għandu d-dritt
ipaċi l-ammont li jkun qed jitlob mingħand id-debitur kontra
r-responsabbiltajiet tiegħu lejn id-debitur fil-ftuħ tal-proċeduri ta’
falliment. Id-dritt ta’ istituzzjoni ta’ kreditu li tagħmel tpaċija huwa
ristrett fejn id-debitur ikollu kont ma’ l-istituzzjoni ta’ kreditu li jkun
jista’ jintuża biex isiru ħlasijiet. Mill-bqija, id-dritt li ssir tpaċija
huwa ristrett prinċipalment fuq bażi maħsuba biex dan ma jkunx abbużat. Il-ħaddiema ta’ intrapriża debitriċi
ġeneralment jingħaw avviż mal-ftuħ tal-proċeduri ta’ falliment. Ir-riċevitur irid
jistabbilixxi l-ammonti li għandu jagħti lill-ħaddiema u safejn dawn l-ammonti
jistgħu jitħallsu fis-sura ta’ garanzija fuq il-pagi. 5.2. Riorganizzazzjoni ta’ intrapriża
Intrapriża li tkun
għaddejja minn riorganizzazzjoni tissokta tagħmel il-kummerċ. Il-ftuħ
tal-proċeduri ta’ riorganizzazzjoni m'għandu l-ebda effett fuq l-impenji li
d-debitur ġa jkun daħal għalihom, sakemm il-liġi ma tkunx tipprovdi mod ieħor.
Sabiex ikun żgurat is-suċċess
tal-proċeduri ta’ riorganizzazzjoni, ir-riorganizzazzjoni għandha wkoll
effett fuq l-istatus ta’ kredituri koperti b’garanzija. Il-projbizzjoni fuq
il-ħlas, il-ġbir u l-infurzar tapplika wkoll għall-kredituri koperti
b’garanzija. Il-programm ta’ riorganizzazzjoni jista’ jkollu effetti wkoll, bla
ħsara għal ċerti restrizzjonijiet, fuq it-termini ta’ djun koperti
b’garanzija. Fuq
Kreditur m’għandux (b’ċerti
eċċezzjonijiet) id-dritt li jagħmel tpaċija fi proċeduri ta’ riorganizzazzjoni.
L-arranġamenti dwar
il-ħaddiema jista’ jkollhom jiġu implimentati bħala miżura ta’
riorganizzazzjoni. 5.3. Aġġustament tad-djun ta’ individwu privat
Bla ħsara għal ċerti restrizzjonijiet,
id-djun koperti b’garanzija jistgħu wkoll ikunu aġġustati bħala parti mill-kawża
ta’ aġġustament tad-dejn. Il-projbizzjoni fuq il-ħlas, il-ġbir u l-infurzar tapplika
wkoll għad-djun koperti b’garanzija.
6. X’inhuma r-regoli marbuta ma’ l-atti detrimentali?
L-Att dwar l-Irkupru favur Proprjetà
ta’ Falliment, li daħal fis-seħħ fl-1992, jittratta t-twarrib ta’ l-iskambji.
Skambju jista’ jitwarrab fil-proċeduri ta’ falliment kif ukoll fil-proċeduri
għar-riorganizzazzjoni ta’ intrapriża jew l-aġġustament tad-djun ta’
individwu personali. Bħala parti mill-irkupru, skambju
intrinsikament leġittimu mwettaq mid-debitur qabel il-kawża tal-falliment,
jitwarrab. L-Irkupru huwa għalhekk differenti
mill-mezz tad-dritt ċivili li bih skambju jista’ jitqies bla effett jew ikun
iddikjarat invalidu. Ir-raġunijiet għall-irkupru
jistgħu jkunu kategorizzati bħala suġġettivi jew oġġettvi. Biex ikun hemm
raġunijiet oġġettivi għall-irkupru, id-debitur irid ikun ġab ruħu b’mod mhux
xieraq lejn il-kredituri u l-parti l-oħra fl-iskambju trid tkun aġixxiet b’mala fide. Din ir-raġuni hija
dispobibbli għal kull tip ta’ skambju. Fuq
Raġunijiet oġġettivi
għall-irkupru jistgħu jkunu mod kif jitwarrbu skambji li jkunu, tipikament, mhux
xierqa u detrimentali għall-kredituri. Għalhekk, mhuwiex neċessarju li
l-intenzjoni ta’ frodi tkun issostanzjata. Ir-raġunijiet oġġettivi japplikaw
għal ċerti skambji, bħalma huma l-likwidazzjoni tad-dejn u l-preżentazzjoni
tal-garanzija matul il-perjodu ta’ rkupru li normalment ikun tliet xhur qabel
id-data appuntata. Ngħidu aħna, fi proċeduri ta’ falliment, id-data appuntata
hija d-data meta r-rikors għal falliment sar lill-qorti. 7. X’inhuma l-kondizzjonijiet għall-preżentazzjoni u l-ammissjoni tal-kawżi?
7.1. Falliment
Fi proċeduri ta’ falliment,
kreditur li l-pretensjoni tiegħu kontra d-debitur rriżultat qabel il-ftuħ
tal- proċeduri ta’ falliment (talba fil-falliment) jista’ jirċievi tqassim. Il-kreditur
huwa meħtieġ jippreżenta t-talba
tiegħu. Il-preżentazzjoni mhix, madankollu, meħtieġa fejn ir-riċevitur iqis
li t-talba fil-falliment hija evidenti mingħajrha. It-talbiet iridu jkunu ppreżentati bil-miktub. L-istqarrija
li biha tkun ippreżenta t-talba trid tirreferi fosta affarijiet oħra
għall-ammont u r-raġunijiet tat-talba, u l-istatus preferenzjali li qed
jintalab fir-rigward tal-pretensjoni u r-raġunijiet li l-istatus qed jintalab
għalihom. Id-dokument li jikkostitwixxi l-bażi tat-talba preferenzjali
tal-kreditur irid ikun identifikat fl-istqarrija jekk ma jkunx mgħoddi lir-riċevitur.
Il-kreditur għandu jgħaddi l-istqarrija li biha t-talba
tkun ippreżentata lir-riċevitur mhux iktar tard mid-data tal-preżentazzjoni.
Id-data tal-preżentazzjoni tkun iddeterminata mir-riċevitur, li jieħu ħsieb
ukoll il-pubblikazzjoni ta’ l-istqarrija dwar il-preżentazzjoni u jinnotifika
lill-kredituri dwar il-preżentazzjoni. Kreditur jista’ jippreżenta t-talba
tiegħu anki wara d-data tal-preżentazzjoni, imma f’dawn il-każijiet irid
iħallas dritt għall-preżentazzjoni tard, li jmur fil-proprjetà tal-falliment.
Ir-riċevitur jeżamina t-talbiet ippreżentati u jabbozza
proposta dwar kif għandhom jinqasmu l-beni tal-proprjetà tal-falliment bejn
il-kredituri (proposta ta’ skema tat-tqassim). Il-qorti tikkonferma
l-proposta ta’ skema tat-tqassim. Talbiet ippreżentati li ma jkunux
ikkontestati jitqiesu fil-proċeduri ta’ falliment bħala ammessi. Il-kredituri jirtċievu ħlas
mill-fondi tad-debitur skond l-Att dwar l-Arranġamenti għall-Ħlas tal-Kredituri.
M’hemmx ħafna kawżi preferenzjali. Fejn dawn jeżistu, dawn huma prinċipalment
talba koperta b’garanziji, talbiet li rriżultaw b’rabta mar-riorganizzazzjoni
ta’ intrapriża u s-somom tal-manteniment. Mill-bqija, il-beni
tad-debitur jinqasmu proporzjonalment skond l-ammont tat-talbiet. 7.2. Riorganizzazzjoni ta’ intrapriża
Ir-riorganizzazzjoni ta’
intrapriża jkopri d-djun kollha li jirriżultaw qabel il-ftuħ tal-kawża. Il-kompitu
tal-likwidatur huwa li jistabbilixi l-kredituri tad-debituru d-djun. Il-kredituri
jkollhom l-opportunità li jikkorreġu t-tagħrif fir-rigward ta’ talba, sa data
appuntata. Il-kredituri jirċievu ħlas skond il-programm ta’ riorganizzazzjoni
kkonfermat mill-qorti. Il-konferma ta’ programm ta’ riorganizzazzjoni tgfisser,
b’xi eċċezzjonijiet, l-estinsjoni tad-djun tar-riorganizzazzjoni li ma kienux
magħrufa għal għanijiet tar-riorganizzazzjoni. 7.3. Aġġustament tad-djun ta’ individwu privat
L-aġġustament tad-dejn
ikopri d-djun kollha li jiriżultaw qabel il-ftuħ tal-kawża. Id-debitur irid
jiddikjara d-djun kollha tiegħu. M’hemm l-ebda ħtieġa li tkun ippreżentata
talba. Id-debitur jew likwidatur ifasslu proposta ta’ programm ta’ ħlas. Il-kredituri
jkunu offruti l-opportunità li jikkumentaw dwar il-proposta ta’ programm ta’
ħlas. Id-debitur jagħmel ħlasijiet lill-kredituri skond programm ta’ ħlas li
jkun ġie kkonfermat mill-qorti. Fuq
8. X’inhuma r-regoli marbuta mall-proċeduri tar-riorganizzazzjoni?
Ara r-repliki fil-punti 3.2, 3.3, 4.2, 4.3, 5.2, 5.3, 7.2. u 7.3. 9. X’inhuma r-regoli marbuta mal-kawżi ta’ xoljiment (likwidazzjoni tal-beni u l-qsim tar-rikavat)?
il-beni li jappartjenu lill-proprjetà tal-falliment ikunu llikwidati bil-mod
li jkun l-iktar vantaġġjuż għall-proprjetà sabiex ir-rikavat mill-bejgħ ikun
għoli kemm jista’ jkun. Il-metodu tal-bejgħ mhuwiex ipprovdut; minflok dan
irid ikun iddeterminat mill-kredituri tal-proprjetà. Hemm dispożizzjonijiet speċjali
dwar il-beni koperti b’garanzija (ara l-punt 5.1). Fejn il-proprjetà
tal-falliment ġiet xolta u l-beni tagħha llikiwidati, ir-rikavat jitqassam
fil-pront fost il-kredituri skond l-iskema tat-tqassim ikkonfermata mill-qorti.
10. X’inhuma l-kondizzjonijiet għall-għeluq tal-kawża?
10.1. Falliment
Ir-riċevitur ifassal kont finali meta l-proprjetà tal-falliment tkun xolta u l-beni tagħha llikwidati. Il-proċeduri ta’ falliment jitqiesu bħala magħluqa meta l-kredituri jkunu approvaw il-kont finali. Il-proċeduri ta’ falliment jistgħu jingħalqu wkoll b’deċiżjoni tal-qorti li tittermina l-proċeduri fejn il-beni tal-proprjetà tal-falliment ma jkunux biżżejjed biex ikopru l-ispejjeż tal-kawża ta’ falliment jew fejn il-kawża hija b’xi mod ieħor mhux xierqa. Il-proċeduri ta’ falliment ma jistgħux, madankollu, ikunu itterminati, fejn il-kawża ta’ falliment titmexxa bħala xoljiment amministrat pubblikament. Il-qorti tista’, fuq proposta tad-difensur tal-falliment, tagħti deċiżjoni li kawża ta’ falliment trid titmexxa bħala xoljiment amministrat pubblikament. Ir-raġunijiet għal falliment amministrat pubblikament jistgħu jkunu marbuta mad-debitur jew l-ammont ċkejken ta’ beni tal-proprjetà. L-ispejjeż tax-xoljiment amministrat pubblikament jitħallsu mill-fondi ta’ l-Istat safejn il-beni tal-proprjetà tal-falliment ma jkunux biżżejjed. Fuq
Il-proċeduri ta’ falliment jistgħu jingħalqu wkoll b’‘ftehim obbligatorju’ li permezz tiegħu d-debitur u l-kredituri jilħqu ftehim fir-rigward tal-ħlas tad-djun. Il-proċeduri ta’ falliment jistgħu wkoll jingħalqu għal raġuni valid fi żmien tmint ijiem mill-ftuħ tal-kawża. Bħala riżultat tal-falliment, il-kompetenza tad-debitur’s li jaġixxi hija ristretta (ara l-punt 4.1) sa tali żmien meta d-debitur ikun ivvalida l-inventarju tal-proprjetà tiegħu, għal perjodu massimu ta’ erba’ xhur mill-ftuħ tal-kawża ta’ falliment. Wara dak il-perjodu, id-debitur jista’, ngħidu aħna, jiftaħ negozju ġdid. L-imġieba ħażin li tista’ tkun marbuta ma’ attività li tirriżulta fi proċeduri ta’ falliment kontra d-debitur tista’ tikkostitwixxi offiża (ngħidu aħna offiżi marbuta maż-żamma tal-kontijiet, attività li tinvolvi frodi). Id-debitur jew ir-rappreżentant tiegħu jistgħu jkunu ħatja wkoll ta’ reat matul il-kawża ta’ falliment (eż. qerq min-naħa tad-debitur). Huwa possibbli wkoll li d-debitur jew ir-rappreżentant tiegħu ikunu s-suġġett ta’ ordni li tipprojbilhom li jagħmlu attività ta’ negozju. Il-żtieġa għal projbizzjoni bħal din hija li l-persuna kkonċernat tkun essenzjalment naqset milli tosserva l-obbligi statutorji tagħha fil-ġestjoni tan-negozju jew li taha għal prattika kriminali fl-attività tan-negozju li ma tistax titqies bħala żgħira. Il-projbizzjoni ta’ attività ta’ negozju hija ta’ tul ta’ żmen speċifikat (minn tlieta sa seba’ snin) u tkun irreġistrata fir-reġistru pubbliku. Persuna li tkun suġġetta għal projbizzjoni ta’ attività ta’ negozju ma tistax, fost affarijiet oħra twettaq, jew f’isimha stess jew permezz ta’ aġent, attività ta’ negozju li jridu jinżammu l-kontijiet għaliha, u lanqas ma tista’ tistabbilixxi jew tieħu ħsieb kumpanija. 10.2. Riorganizzazzjoni ta’ intrapriża
Il-programm ta’
riorganizzazzjoni ikun fis-seħħ sakemm ikunu onorati l-obbligi stipulati fih.
Il-programm ta’ riorganizzazzjoni jista’ jkun itterminat b’deċiżjoni
tal-qorti fejn id-debitur jonqos milli josserva l-programm u dak in-nuqqas ma
jkunx insinifikanti. Il-programm ta’ riorganizzazzjoni ikun itterminat ukoll
fejn id-debitur ikun iddikjarat fallut qabel ma jitwettaq il-programm has. Il-qorti
tista’ wkoll tittermina l-arranġamenti dwar id-dejn fir-rigward ta’ kreditur
partikulari kif ikun hemm fil-programm fejn, ngħidu aħna, id-debitur ikun
essenzjalment naqas li jonora l-obbligi tiegħu ta’ ħlas fir-rigward ta’ dak
il-kreditur. 10.3. Aġġustament tad-djun ta’ individwu privat
Debitur jinħeles mill-aħħar
parti ta’ djunu meta l-obbligi stipulati fil-programm tal-ħlas kienu onorati.
Il-programm tal-ħlas jista’, madankollu jkun itterminat b’deċiżjoni tal-qorti
fejn id-debitur essenzjalment jonqos milli josserva l-programm għall-ebda
raġuni aċċettabbli id-debitur jonqos li josserva l-obbligu tiegħu li
jikoopera. Il-programm ikun itterminat jekk id-debitur ikun iddikjarat fallut jew
imut matul il-programm tal-ħlas. Terminazzjoni
tal-programm tirriżulta fir-ristawr tat-termini oriġinali tal-kredituri. « Falliment - Informazzjoni Ġenerali | Finlandja - Informazzjoni Ġenerali »